25 Mei is die 145ste dag van die jaar in die Gregoriaanse kalender (146ste in skrikkeljare). Daar volg nog 220 dae. 556 v.C. – Nabonidus verdring Labashi-Marduk van die troon van Babilonië. 1085 – Alfons VI van León verower die stad Toledo van die More. 1420 – Hendrik die Seevaarder word Grootmeester van die Orde van Christus, die Portugese opvolger van die Orde van die Tempeliers. 1521 – Edik van Worms: Martin Luther word voëlvry en 'n ketter verklaar deur die Ryksdag van Worms. 1572 – Pous Gregorius XIII word in Rome gekroon deur kardinaal Innocenzo del Monte. 1625 – Pous Urbanus VIII verklaar Elisabeth van Portugal heilig. 1675 – Pous Clemens X verklaar Ollegarius van Tarragona salig. 1810 – Mei-rewolusie: Burgers van Buenos Aires gooi die Spaanse onderkoning uit en verklaar die eerste onafhanklike plaaslike regering in Argentinië. 1842 – Christian Doppler hou in Praag sy beroemde voordrag: "Über das farbige Licht der Doppelsterne und einige anderer Gestirne des Himmels". 1854 – Stigting van die kultureel-politieke beweging Félibrige in Oksitanië, Frankryk. 1895 – Die Republiek van Formosa word ingehuldig in Taiwan en onafhanklikheid van Qing-China verklaar.